VEGA præsenterer
**New York-baseret duo forener deres elektroniske univers med live instrumentering og lummer lyrik**

*Med en lille håndfuld ep’er, et par singles og et helt nyt debutalbum i bagagen, er den Domino-signet duo Bob Moses nu klar til at betage det danske publikum, når de for første gang giver koncert i Danmark, tirsdag den 8. december i Lille VEGA.*

Liveinstrumentering og livevokal er langsomt begyndt at blive et fast element i den elektroniske musikverden, og debutalbummet *Days Gone By* fra Jimmy Valence og Tom Howie, der tilsammen går under kunstnernavnet Bob Moses, viser at de mestrer denne kombination. En kombination der ikke kun tiltrækker elektroniske fans, men pga. den til tider poppede lyd, også henvender sig til andre målgrupper.

På debutalbummet oplever lytteren hvordan Valence, der står for at kreere lykkelige, men dybe instrumentelle toner og Howies guitarspil og hyptoniserende stemme bliver forenet til perfektion. *Days Gone By* er et bevis på at denne duo er nogle af de mest populære, upcoming kunstnere som vi skal holde øje med, på den elektroniske scene.

**En tilfældighed at Bob Moses blev til**Det har ikke altid været en selvfølge at de to herrer skulle lave et musikalsk samarbejde. Da de deltog i det samme kunstkursus tilbage i skoletiden, blev det kun til overfladiske samtaler om livet og musikken. Først da de flere år efter stødte tilfældigt ind i hinanden i New York, besluttede de at starte en musikalsk karriere sammen.
Bob Moses er signet ved det anerkendte pladeselskab Domino, som også udgiver musik for bl.a. Arctic Monkeys, Animal Collective, Hot Chip og Matthew E. White. Tidligere har Bob Moses været ved det Brooklynbaserede pladeselskab Scissor & Thread, hvor de har udgivet ep’erne *Far From The Three* og *Hands To Hold*.

**Fakta om koncerten**

Bob Moses

Tirsdag 8. december kl. 21.00
Lille VEGA, Enghavevej 40, 1674 Kbh. V
150 kr. + gebyr
Forsalget starter i dag via VEGAs hjemmeside og Billetnet.
Læs mere om koncerten på

*For yderligere oplysninger kontakt venligst*
Dina Jungersted Konradsen
Kommunikationsmedarbejder, VEGA
dj@vega.dk - 2826 4742